S-603/2009

Mál þetta, sem þingfest var 10. desember sl. og dómtekið 1. febrúar sl., er höfðað með ákæru lögreglustjórans á Selfossi, dagsettri 15. nóvember 2009, á hendur P-kk-þgf A-kk-þgf, kt. 000000-0000, Ástjörn 3, Selfossi,

„ fyrir líkamsárás

með því að hafa, aðfaranótt sunnudagsins 12. júlí 2009 fyrir utan skemmtistaðinn 800 Bar á Selfossi, veist að M-kk-þgf H-kk-þgf H-x-x, kt. 000000-0000 og fyrirvaralaust skallað hann í andlitið, með þeim afleiðingum að M-kk-nf hlaut blóðnasir, bólgu og eymsli í nefi.

Telst brot þetta varða við 1. mgr. 217. gr. almennra hegningarlaga nr. 19,1940, sbr. 10. gr. laga nr. 20,1981.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa.

Í málinu gerir S-kk-nf J-kk-nf hrl. kröfu f.h. brotaþola um að ákærða verði gert að greiða skaðabætur samtals að fjárhæð 205.776 krónur auk vaxta samkvæmt 8. gr. vaxtalaga nr. 38/2001 frá tjónsdegi til þess dags er mánuður er liðinn frá dagsetningu bótakröfunnar og dráttarvaxta samkvæmt 9. gr. sömu laga frá þeim degi til greiðsludags, sbr. 6. gr. vaxtalaga. Krafist er vaxta af útlögðum kostnaði eftir sömu reglum frá þeim degi er kostnaðurinn féll til, til greiðsludags.“

Ákærði kom fyrir dóminn við þingfestingu málsins og neitaði sök. Var aðalmeðferð ákveðin þann 1. febrúar sl., og kom ákærði þá aftur fyrir dóminn. Óskaði hann eftir því að breyta afstöðu sinni til sakarefnisins og játaði sök. Er játning hans í samræmi við gögn málsins og verður hann sakfelldur fyrir brot sitt en það er í ákæru rétt fært til refsiákvæða. Ákærði hefur með háttsemi sinni unnið sér til refsingar. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Í vottorði frá Heilbrigðisstofnun Suðurlands er áverkum lýst á sama hátt og í ákæru. Ákærði hefur með háttsemi sinni unnið sér til refsingar.

Samkvæmt sakavottorði, sem liggur frammi í málinu, gekkst ákærði undir sátt þann 22. maí 2006 fyrir ölvunarakstur og þann 9. júní 2006 var ákærði dæmdur í þrjátíu daga fangelsi, skilorðsbundið til tveggja ára, fyrir brot gegn 1. mgr. 218. gr. almennra hegningarlaga. Hefur ákærði með broti sínu nú í annað sinn verið sakfelldur fyrir líkamsárás. Þá var árás ákærða tilefnislaus og hættuleg.

Með vísan til þess sem að ofan greinir þykir refsing ákærða hæfilega ákveðin fangelsi í tvo mánuði. Með vísan til skýlausrar játningar ákærða og þess að langt er um liðið frá því ákærði var sakfelldur síðast fyrir líkamsárás, þykir rétt að skilorðsbinda refsinguna eins og í dómsorði segir.

Ákærði hefur verið sakfelldur fyrir tilefnislausa líkamsárás og með vísan til 26. gr. skaðabótalaga nr. 50/1993 á árásarþoli rétt á miskabótum. Í bótakröfunni er gerð krafa um miskabætur að fjárhæð 150.000 krónur og kostnað lögmanns við að halda bótakröfunni uppi, samtals 55.776 krónur. Þá er gerð krafa um dráttarvexti. Ekki er að sjá í gögnum málsins að bótakrafan hafi verið birt ákærða fyrr en við birtingu fyrirkalls þann 5. desember 2009. Verða dráttarvextir því ekki dæmdir fyrr en mánuður er liðinn frá þeim degi. Með vísan til dómaframkvæmdar og þeirra áverka sem árásarþoli hlaut, þykja miskabætur hæfilega ákveðnar 100.000 krónur. Ber ákærða að greiða tjónþola vexti af þeirri fjárhæð eins og segir í dómsorði. Þá ber að dæma ákærða til að greiða þann kostnað sem hlaust af því að halda bótakröfunni uppi.

Að þessum niðurstöðum fengnum ber að dæma ákærða til að greiða allan sakarkostnað, sem er samkvæmt yfirliti 45.762 krónur, auk þóknunar skipaðs verjanda síns, S-kk-ef S-kk-ef hæstaréttarlögmanns, 90.000 krónur að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, P-kk-nf A-kk-nf, sæti fangelsi í tvo mánuði en fresta skal fullnustu refsingarinnar og hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, samtals 135.762 krónur, þar með talda þóknun skipaðs verjanda síns, S-kk-ef S-kk-ef hrl., 90.000 krónur að meðtöldum virðisaukaskatti.

Ákærði greiði S-kk-þgf J-kk-þgf hrl., fyrir hönd M-kk-ef H-kk-ef H-x-x, 155.776 krónur í skaðabætur ásamt vöxtum samkvæmt 8. gr. laga nr. 38/2001 um vexti og verðtryggingu frá 12. júlí 2009 til 5. janúar 2010, en með dráttarvöxtum skv. 9. gr., sbr. 6. gr., laganna frá þeim degi til greiðsludags.

Á-kvk-nf G-kvk-nf.